OpenLLM-France/wikimedia huggingface dataset:
# Pita elegant

La pita elegant (Pitta elegans) és una espècie d'ocell de la família dels pítidss (Pittidae).

## Hàbitat i distribució

Habita els boscos de les Illes Petites de la Sonda i altres dins Indonèsia.

## Taxonomia

Modernament alguns autors han considerat espècies de ple dret les poblacions de les illes Petites de la Sonda més occidentals i les de les illes al voltant de mar de Banda:
* Pitta concinna Gould, 1857, de les illes Nusa Penida, Lombok, Sumbawa, Flores, Adonara, Lomblen i Alor.
* Pitta vigorsii Gould, 1838, de les illes Banda, Watubela, Kai, Tanimbar, Babar, Sermata, Damar i Romang.

## Referències

* ↑ «Pita elegant». Cercaterm. TERMCAT, Centre de Terminologia. Rev. 29/04/2021(català)
* ↑ AY Yue, EYX Ng, JA Eaton et FE Rheindt. 2020. Species limits in the Elegant Pitta (Pitta elegans) complex from Wallacea based on bioacoustic and morphometric analysis. Avian Research 11:42.
# Mas dels Frares (Aiòder)

El Mas dels Frares (Masía los Frailes, en castellà) és una edificació en ruïnes ubicada al cim del coll dels Frares, al terme municipal d'Aiòder, a l'Alt Millars. Es troba molt a prop del límit amb el terme de Fanzara i també de l'alt de la Mola, fins on arriba el terme de Suera, municipi de la Plana Baixa.

## Història

Tot i no existir documentació al respecte, la tradició oral assegura que aquest mas fou, en el passat, un oratori on residien dotze eremites. El ben segur és que a finals del segle xix va ser adquirit per uns masovers de Xodos, la família dels quals el regentà fins a la dècada del 1960. Posteriorment va ser venut a una propietària de Mosquerola, i en els anys '90 es va convertir en una ramaderia de bous. En l'actualitat, presenta greus problemes estructurals i gran part de l'edifici ja s'ha enrunat.
Durant alguns dies de juliol de 1936 el mas dels Frares va ser el refugi d'Antonio Martí Olucha, diputat de Dreta Regional Valenciana a les Corts de la Segona República Espanyola, perseguit per la seua ideologia.

## Estructura

El complex del mas dels Frares està dividit en quatre parts:
* L'edifici principal, o habitatge, del qual és a destacar la cuina, que encara conserva la seua gran xemeneia.
* El graner, del que només queden les parets.
* El pati, envaït per la vegetació.
* El corral, que conserva arcs de mig punt.
Al sud de les edificacions, encara és identificable l'era. El que pràcticament és impossible determinar és la localització de la capella del mas, on fins a la dècada del 1970 hi va haver dues antigues imatges religioses de fusta, desaparegudes en l'actualitat.

## Referències

CAMINS EN LA NATURA. Aiòder - Corrals de la penya de Migdia - Mas dels Frares - Barranc del Collado - Aiòder. Disponible a: http://caminsenlanatura.blogspot.com.es/2014/08/aioder-corrals-de-la-penya-de-migdia.html
CAMINS EN LA NATURA. Mas dels Frares - Aiòder. Disponible a: https://www.facebook.com/permalink.php?id=1435206583454748&story_fbid=1440886269553446
CAMINS EN LA NATURA. Les ombres de la natura, al mas dels Frares. Disponible a: http://caminsenlanatura.blogspot.com.es/2014/09/les-ombres-de-la-natura-al-mas-dels.html
GENERALITAT VALENCIANA. Visor TERRASIT. Disponible a: http://terrasit.gva.es/val/ Arxivat 2018-01-22 a Wayback Machine.
# Minersville (Pennsilvània)

Minersville és una població dels Estats Units a l'estat de Pennsilvània. Segons el cens del 2000 tenia 4.552 habitants.

## Demografia

Segons el cens del 2000, Minersville tenia 4.552 habitants, 2.041 habitatges, i 1.226 famílies. La densitat de població era de 2.662,9 habitants per quilòmetre quadrat.
Dels 2.041 habitatges en un 23,8% hi vivien nens de menys de 18 anys, en un 42,1% hi vivien parelles casades, en un 13,6% dones solteres, i en un 39,9% no eren unitats familiars. En el 35,5% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,4% tenia menys de 18 anys, un 6,5% entre 18 i 24, un 27,4% entre 25 i 44, un 20,8% de 45 a 60 i un 23,9% 65 anys o més.
L'edat mediana era de 41 anys. Per cada 100 dones de 18 o més anys hi havia 80,8 homes.
La renda mediana per habitatge era de 28.373 $ i la renda mediana per família de 36.759 $. Els homes tenien una renda mediana de 32.073 $ mentre que les dones 19.898 $. La renda per capita de la població era de 15.623 $. Entorn del 10,8% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Minersville». American Fact Finder. Oficina del Cens dels Estats Units, 12-01-2010.
# Malkovka

Malkovka (en rus: Мальковка) és un poble de l'óblast de Kémerovo, a Rússia, que en el cens del 2010 tenia 153 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Moulay Bouazza

Moulay Bouazza (en àrab مولاي بوعزة, Mūlāy Būʿazza; en amazic ⵎⵓⵍⴰⵢ ⴱⵓⵄⵣⵣⴰ) és una comuna rural de la província de Khénifra, a la regió de Béni Mellal-Khénifra, al Marroc. Segons el cens de 2014 tenia una població total de 8.490 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pita orelluda

La pita orelluda (Hydrornis phayrei) és una espècie d'ocell de la família dels pítids (Pittidae) que habita boscos del sud-oest de la Xina, Myanmar i Indoxina.
# Llei de l'invers del quadrat

En física, una llei de l'invers del quadrat és qualsevol llei física que postula que la intensitat d'una magnitud física és inversament proporcional al quadrat de la distància des de la font de dita magnitud. En altres paraules, la intensitat de radiació d'una font lluminos disminueix de manera inversament proporcional al quadrat de la seva distància respecte al focus lluminós. En forma d'equació:
    ${\mbox{intensitat}}\ \propto \ {\frac {1}{{\mbox{distància}}^{2}}}\,$
La llei de Newton de la gravitació universal segueix una llei de l'invers del quadrat, i també ho fan diversos fenòmens elèctrics, magnètics, lluminosos, de la radiació, etc.

## Justificació

La llei de l'invers del quadrat s'aplica generalment quan alguna força, energia o una altra quantitat conservativa es radia cap enfora radialment en un espai tridimensional des d'un punt. Com que l'àrea superficial d'una esfera (4πr² ) és proporcional al quadrat del radi, quan la radiació emesa s'allunya de la font es reparteix en una àrea que incrementa en proporció al quadrat de la distància respecte a la font. Per tant, la intensitat de radiació que passa a través de qualsevol unitat d'àrea és inversament proporcional al quadrat de la distància des del punt font. La llei de Gauss s'aplica a la relació de l'invers del quadrat i, per tant, es pot utilitzar amb qualsevol magnitud física que segueixi aquesta darrera. Per tant, aquest fet ocorre quan la llum viatja en línia recta i els raigs que la formen divergeixen entre ells. Conseqüentment, els rajos s'aniran separant a mida que recorrin distància.

## Referències

* ↑ Schreuder, D. A.. Road Lighting for Safety (en anglès). Thomas Telford, 1998, p. 52. ISBN 9780727726162.

## Vegeu també

* Llei de Gauss
* Primera llei de Kepler

## Enllaços externs

* Damping of sound level with distance (anglès)
* Sound pressure p and the inverse distance law 1/r (anglès)
* Inverse Square Law & Radiation Protection by Ionactive (Animation) (anglès)
# Mas del carrer Enric d'Ossó

El Mas del carrer Enric d'Ossó és una obra de Tortosa inclosa a l'Inventari del Patrimoni Arquitectònic de Catalunya.

## Descripció

Edificació aïllada situada vora la carretera que creua el pont del Mil·lenari, entre el sector de l'eixample del Temple i el riu. S'hi accedeix directament des d'aquesta, o pel c/ Enric d'Ossó, camí original d'accés. Consta d'un cos principal de planta rectangular i teulada a doble vessant amb tres nivells: magatzems, pis principal i golfes; i dos cossos secundaris adossats en els laterals. Un d'ells, a la banda del riu, és tancat i cobert a una vessant. Era utilitzat com a magatzem. L'altre té el remat superior en forma de terrassa, a la qual s'accedeix des del primer pis. La planta baixa s'obre a l'exterior mitjançant grans finestrals d'arc escarser de maó. Actualment funciona com a oficines, però en origen complia funcions de cuina i menjador. Tot el sector de façana principal, que actualment mira al pont, té al davant un porxo de pilars senzills. Entre el porxo i la paret hi ha una sèrie de ferros amb perfil corbat que sostenen un emparrat. Es conserven també una petita bassa i part de les canalitzacions originals de la propietat.

## Història

Actualment el mas ha perdut la seva funció original d'habitatge i explotació agrícola. És la seu de la Delegació de Tortosa del Departament de Política Territorial i obres públiques de la Generalitat, Servei Territorial de Carreteres e Tarragona.
Per la tipologia i material de construcció sembla fet a finals del segle xix, principis del xx.

## Referències

* 1 2 3 «Mas del carrer Enric d'Ossó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].
# Minersville (Utah)

Minersville és una població dels Estats Units a l'estat de Utah. Segons el cens del 2000 tenia 817 habitants.

## Demografia

Segons el cens del 2000, Minersville tenia 817 habitants, 256 habitatges, i 204 famílies. La densitat de població era de 500,7 habitants per km².
Dels 256 habitatges en un 49,2% hi vivien nens de menys de 18 anys, en un 73% hi vivien parelles casades, en un 5,1% dones solteres, i en un 20,3% no eren unitats familiars. En el 18% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,68.
Per edats la població es repartia de la següent manera: un 39% tenia menys de 18 anys, un 10,2% entre 18 i 24, un 23,6% entre 25 i 44, un 14,4% de 45 a 60 i un 12,7% 65 anys o més.
L'edat mediana era de 26 anys. Per cada 100 dones de 18 o més anys hi havia 100,8 homes.
La renda mediana per habitatge era de 36.563 $ i la renda mediana per família de 39.286 $. Els homes tenien una renda mediana de 31.042 $ mentre que les dones 15.179 $. La renda per capita de la població era d'11.693 $. Entorn del 7,3% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Minersville». American Fact Finder. Oficina del Cens dels Estats Units, 12-01-2010.
# Joshua Kennedy

Joshua Kennedy (Wodonga, Austràlia, 28 d'agost de 1982) és un exfutbolista australià que jugava com a davanter. Va disputar 34 partits amb la selecció d'Austràlia.
Kennedy és conegut pels fans australians com a "Jesús" a causa de la seva aparent semblança amb les representacions tradicionals de Jesús a principis de la seva carrera de jugador.

## Referències

* ↑ National Football Teams
* ↑ Habashy, Angela «Josh Kennedy the world cup saviour». wwos.ninemsn.com.au, 19-06-2013. Arxivat 15 de setembre 2014 a Wayback Machine.
* ↑ Tannus, Tony «Redemption all round as Jesus sends the Roos to Rio». , 19-06-2013.
# Malla (desambiguació)

«Malla» té aquests significats:
* Malla (moneda)
* Malla (tèxtil), teixit permeable de fils o de bagues connectats entre si, de metall, de fibra tèxtil o d'un altre tipus de material dúctil o flexible
* Malla metàl·lica, malla més o menys gran, generalment de filferro protegit contra la corrosió o també d'acer inoxidable, quan
* Cota de malla, tipus d'armadura en forma de túnica que cobreix el tors i alguns cops part dels braços i cuixes. La formen anelles entrellaçades
* Xarxa en malla, topologia de xarxa on cada node està interconnectat amb un o més nodes
* La Malla o lamalla.cat, diari digital especialitzat en la informació local
* Malla (planta), planta herbàcia de la família de les urticàcies
* Biografies:
** Albert Malla i Abad (Barcelona, 1957), locutor de ràdio i publicitat, actor de doblatge, i Disc-Jockey Revival
** Coque Malla o Jorge Malla Valle (1969), músic i actor espanyol, líder del grup de rock Los Ronaldos
** Felip de Malla (Barcelona, 1380 - 1431), 17è President de la Diputació del General de Catalunya
** Muhàmmad Malla Khan, kan de Kokand (1858-1861), fill de Murad Beg Khan i germanastre de Muhàmmad Khudayar Khan
** Pilar Malla Escofet (el Pont d'Armentera, Alt Camp, ?), diputada
** Ramon Malla i Call (La Seu d'Urgell, 1922 - Lleida, 2014), sacerdot català, bisbe de Lleida
* Geografia:
** Malla, municipi de la comarca d'Osona
** Sant Vicenç de Malla, església de Malla
** Riera d'en Malla, canalització d'aigües existent a Barcelona i que transcorria per un espai proper a l'actual Passeig de Gràcia
** Serra de la Malla, serra al municipi de Capolat a la comarca del Berguedà
** Serrat de la Malla, muntanya al municipi d'Artés, a la comarca del Bages
** Torre d'en Malla, edific a Gallecs, espai d'interès natural dins el terme municipal de Parets del Vallès
* Història:
** Regne de Malla o Maharaixtra, regne indi antic (vers 700-500 aC)
** Dinastia Malla, dinastia de Nepal 1201–1769
# Lapoblación

Lapoblación és un municipi de Navarra, a la comarca d'Estella Occidental, dins la merindad d'Estella. És el municipi més sud-occidental de Navarra, limita amb Marañón, Aguilar de Codés i Bernedo i Kripan (Àlaba). Es divideix en dos concejos:
| Entitat de Població | Pob. (2006) |
| Lapoblación | 40 |
| Meano | 120 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 183 | 176 | 187 | 195 | 201 | 196 | 178 | 174 | 163 | 160 | 159 |
| Fonts: Lapoblación i Institut d'Estadística de Navarra |||||||||||
# Phyllomedusa bicolor

Phyllomedusa bicolor és una espècie de granota que viu al nord de Bolívia, oest i nord del Brasil, sud-est de Colòmbia, est del Perú, sud i est de Veneçuela i les Guaianes.

## Referències

* Azevedo-Ramos, C. & La Marca, E. (2004). Phyllomedusa bicolor. Llista Vermella de la UICN, Unió Internacional per a la Conservació de la Natura, 2006. Consultat el 10 de gener de 2008. (en anglès).
# Llei de l'Occità, Aranès a l'Aran

La llei de l'Occità, Aranès a l'Aran, aprovada al parlament de Catalunya el 22 de setembre de 2010, va ser promulgada amb el motiu d'oficialitzar aquesta llengua a tot el Principat. Segons la llei, l'occità serà la llengua preferent a les institucions araneses i la llengua vehicular de l'educació a l'Aran. La Generalitat de Catalunya, a més, haurà de respondre en occità a tots aquells que la facin servir. Gràcies a aquesta llei, l'aranès (variant molt semblant de l'occità) es tornà la tercera llengua oficial del territori català.

## Referències

* ↑ «Llei de l'occità, aranès a l'Aran». [Consulta: 2 abril 2022].
* ↑ «El Parlament aprova la llei de l'occità». [Consulta: 2 abril 2022].
# Mas dels Arcs

El Mas dels Arcs és una obra de Tarragona protegida com a Bé Cultural d'Interès Local.

## Descripció

Mas típic la producció del qual es dedica a la vinya. El seu edifici inicial té importants elements de factura gòtica. Les reformes del segle XX són els nous cups i el tractament dels jardins, destacant l'obelisc coronat amb un àngel, que va tornar a batejar al mas.

## Referències

* ↑ «Mas dels Arcs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Messier 60

Messier 60 (M60 o NGC 4649) és una galàxia el·líptica, de tipus E2, situada a la constel·lació de la Verge. Va ser descoberta el 1779 per Johann Gottfried Koehler. Independentment, va ser descoberta més tard per Barnabus Oriani i Charles Messier la catalogà uns dies més tard.
M60 es troba a una distància de 60 milions d'anys llum; el seu diàmetre aparent és de 7 x 6 minuts d'arc, que correspon a 120 000 anys llum. És una de les galàxies el·líptiques gegants del cúmul de la Verge. La seva magnitud aparent és de 8,8.

## Observació

Es tracta de la galàxia més oriental de la sèrie formada per M58, M59, i M60, i que es mostren successivament en el telescopi en apuntar a aquesta regió del cel, a 25 minuts d'arc d'M59. Amb instruments d'aficionat, només es pot apreciar la regió central de 4 x 3 minuts d'arc.
L'any 2004, es va veure la supernova SN 2004W (tipus 1a), de magnitud 18,8, en aquesta galàxia.

## Referències

* ↑ Afirmat a: SIMBAD. Llengua del terme, de l'obra o del nom: anglès. Data de consulta: 6 març 2014.
* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* 1 2 3 4 «Messier 60». [Consulta: 6 març 2018].
* ↑ R. Brent Tully. «Cosmicflows-3». [Consulta: 6 març 2018].
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: SIMBAD. Llengua del terme, de l'obra o del nom: anglès. Data de consulta: 6 març 2018. Títol: M60.
* ↑ «Messier 60». [Consulta: 9 març 2018].
* ↑ Margaret Geller «The Updated Zwicky Catalog (UZC)» (en anglès). Publications of the Astronomical Society of the Pacific, 758, 01-04-1999, pàg. 438–452. DOI: 10.1086/316343.
* 1 2 3 4 5 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.

## Enllaços externs

* SEDS (anglès).
* astronòmiques SIMBAD (anglès).
# Lavâl

Lavâl (Laval o Lavâl en arpità, Val-d'Isère en francès) és un municipi francès, situat a la capçalera del riu Isèra (d'on rep al nom), al departament de la Savoia (regió d'Alvèrnia-Roine-Alps). Situat a 1.800 metres d'altura sobre el nivell del mar és un important centre d'esports d'hivern, estant les seves pistes unides amb les de Tignes tot formant l'Espace Killy.
# Le Sel-de-Bretagne

Le Sel-de-Bretagne (en bretó Ar Sal) és un municipi francès, situat a la regió de Bretanya, al departament d'Ille i Vilaine. L'any 2006 tenia 767 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 445 | 456 | 404 | 451 | 501 | 514 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gilbert Ménard | Divers gauche |
# La Rocque

La Rocque és un municipi francès situat al departament de Calvados i a la regió de Normandia. L'any 2007 tenia 96 habitants.

## Demografia
### Població

El 2007 la població de fet de La Rocque era de 96 persones. Hi havia 36 famílies de les quals 12 eren unipersonals (12 dones vivint soles i 12 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 39 eren l'habitatge principal de la família, 7 eren segones residències i 5 estaven desocupats. Tots els 51 habitatges eren cases. Dels 39 habitatges principals, 25 estaven ocupats pels seus propietaris i 14 estaven llogats i ocupats pels llogaters; 1 tenia dues cambres, 5 en tenien tres, 11 en tenien quatre i 22 en tenien cinc o més. 32 habitatges disposaven pel capbaix d'una plaça de pàrquing. A 18 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Rocque el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 4 | 40 a 44 | 8 |
| 8 | 35 a 39 | 8 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 4 |
| 8 | 10 a 14 | 0 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 60 persones, 52 eren actives i 8 eren inactives. De les 52 persones actives 46 estaven ocupades (25 homes i 21 dones) i 6 estaven aturades (3 homes i 3 dones). De les 8 persones inactives 6 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'any 2000 a La Rocque hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de La Rocque a l'INSEE.
* Évolution et structure de la population Fitxa amb el detall de dades de La Rocque a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lenióvskoie

Lenióvskoie (en rus: Ленёвское) és un poble de l'óblast de Sverdlovsk, a Rússia, segons el cens del 2010 tenia 587 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].